ད་རེས་ཀྱི་ངོ་རྒོལ་ལས་འགུལ་འདི་བཙན་བྱོལ་སྒྲིག་འཛུགས་ཀྱི་ཆེ་མཐོང་སྲུང་བྱེད་དང་རུལ་སུངས་པ་ཚོ་ངོ་ཚ་ཁ་སྐྱེངས་བཟོ་བྱེད་ཅིག་ཡིན་པས།བོད་དོན་རྣམ་དག་བསྒྲུབས་པ་ཞིག་རེད་མོད།ཕ་རོལ་དགྲ་བོའི་ལྐོག་ཇུས་ལྟར་འགྲོ་བའི་བླུན་རྨོངས་མགོ་འཐོམས་པ་ཚོས།བོད་གཞུང་དང་དགའ་ལྡན་ཕོ་བྲང་ལ་ངོ་རྒོལ་རེད་ཅེས་ངོ་དེབ་དང་བརྙན་ཐུང་སོགས་སུ་བཏང་སྟེ་དགྲ་དགའ་གཉེན་སྡུག་གི་ལས་ཀ་བྱེད་བཞིན་ཡོད།དེ་དག་ཕྱོགས་ཞེན་ཁོ་ནའི་དབང་དུ་སོང་སྟེ་་རང་ཉིད་ཀྱི་ལས་ཀ་དེ་དགྲ་བོར་དགོས་མཁོ་སྐོང་བྱེད་དུ་འགྲོ་བཞིན་ཡོད་པའང་ཚོར་གྱིན་མེད།དོན་དུ་བོད་གཞུང་དང་དགའ་ལྡན་ཕོ་བྲང་བོད་མི་རིགས་ལ་ངོ་རྒོལ་བྱེད་མཁན་བདེན་པ་ལོག་སྤྱོད་དུ་སྒྲོག་མཁན་དེ་དག་རེད་ཅེས་སྨྲའོ།།ཅིག་བྱས་ན་འདི་དག་ལ་དགྲ་བོས་ལྐོག་རྔན་བྱིན་ནས་ལས་ཀ་དེ་འདྲ་ལས་བཅུག་ཡིན་པར་དོགས་པ་ཆེའོ།།གང་ལྟར་ངོ་རྒོལ་འདི་འདྲ་བྱུང་བ་ནི།བློ་སེང་སྲིད་སྐྱོང་ཞིག་གི་ངོ་བོར་མ་བསྡད་པར་རྩིས་མི་ཕོག་པའི་་ཁྲིམས་མེད་ལུགས་བྱེད་ཀྱི་བྱ་བྱེད་མང་དྲགས་པས་རེད།ད་ནི།སྲིད་སྐྱོང་དང་སྲིད་འཚབ་དྲུང་འཕར་དང་བྱས་པ་གསར་འགོད་པ་དང་བདེན་པ་བཤད་སར་བྲོས་ཤིང་ཡིབ་དགོས་པའི་གནས་སུ་ཆགས་འདུག